Diari Oficial de la Generalitat Valenciana


Sumari del DOGV 863, del 07-07-1988 (1988/811596)

DECRET 99/1988, de 4 de juliol, del Consell de la Generalitat Valenciana, pel qual es modificat l'article 19 del Decret del Consell 12/1986, de 10 de febrer, pel qual s'aprovava el Reglament dels òrgans de govern dels Centres públics d'Educació General Bàsica, Batxillerat i Formació Professional de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/04/99/dof/vci/html**

### Dades del document

Número de DOGV
:   863

Data del DOGV
:   07-07-1988

Secció del DOGV
:   DISPOSICIONS GENERALS

Número del document
:   1988/811596


Data del document
:   04-07-1988

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 99/1988, de 4 de juliol, del Consell de la Generalitat Valenciana, pel qual és modificat l'article 19 del Decret del Consell 12/1986, de 20 de febrer, pel qual s'aprovà el Reglament dels Òrgans de Govern dels Centres Públics d'Educació General Bàsica, Batxillerat i Formació Professional de la Comunitat Valenciana.  
Segons que disposa l'article 19 del Decret 12/1986, de 10 de febrer, del Consell de la Generalitat Valenciana, pel qual s'aprovà el Reglament dels òrgans de govern dels Centres públics d'Educació General Bàsica, Batxillerat i Formació Professional de la Comunitat Valenciana, els Consells Escolars i òrgans unipersonals dels Centres esmentats són elegits durant l'últim trimestre del curs acadèmic corresponent i dins del període lectiu.  
Per Ordre de la Conselleria de Cultura, Educació i Ciència de 25 de març de 1986, foren convocats els procediments electius que possibilitaren la constitució dels òrgans unipersonals i col·legiats de govern als Centres educatius en funcionament i està a punt d?expirar el termini per al qual aquests òrgans col·legiats foren elegits.  
Ulteriorment, i per tal de possibilitar la constitució d'òrgans de govern als Centres de creació nova, l'Ordre de la Conselleria de Cultura, Educació y Ciència de 30 d'abril de 1987 va promoure la convocatòria corresponent.  
Tanmateix, l'aplicació del Reglament esmentat ha revelat que el darrer trimestre del curs acadèmic no és el període electoral més adient ni el que més s'ajusta a les necessitats funcionals dels Centres públics. Entre altres inconvenients derivats de la data en què són efectuades les eleccions, es pot destacar que hi participen alumnes dels darrers cursos que ja no estaran al Centre durant el mandat dels membres elegits i que els Centres de creació nova no en poden constituir el Consell Escolar fins al final del segon curs de funcionament.  
Per això, es considera escaient de modificar el moment de efectuar les eleccions dels membres del Consell Escolar dels Centres públics, i de fixar-lo en el primer trimestre del curs acadèmic.  
Tot això determina al seu torn la necessitat de prorrogar el mandat dels actuals òrgans col·legiats de govern dels Centres educatius, elegits a l'empara de la convocatòria continguda en l'esmentada Ordre de 25 de març de 1986, fins el moment en què siguen elegits els nous membres d'acord amb el que disposa aquest Decret, amb la convocatòria prèvia de la Conselleria de Cultura, Educació i Ciència.  
En atenció d'aquests motius, havent estat consultat el Consell Escolar Valencià, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en la sessió del dia 4 de juliol de 1988,  
DECRETE:  
Article primer  
Es modificat l'article dinou del Reglament dels òrgans de govern dels Centres públics d'Educació General Bàsica, Batxillerat i Formació Professional de la Comunitat Valenciana, aprovat per Decret 12/1986, de 10 de febrer, del Consell de la Generalitat Valenciana, que queda redactat com segueix:  
«Article dinou  
El procediment d'elecció dels membres del Consell Escolar dels Centres públics es desplegarà, en tot cas, durant el primer trimestre del curs acadèmic corresponent i dins del període lectiu. La data de realització de les eleccions serà fixada per la Conselleria de Cultura, Educació i Ciència.»  
Article segon  
Els Consells Escolars de Centre i les Comissions Econòmiques actualment constituïdes als Centres públics d'Educació General Bàsica, Batxillerat i Formació Professional i que foren elegits a l'empara de la convocatòria continguda en l'Ordre de la Conselleria de Cultura, Educació i Ciència, de 25 de març de 1986, prorroguen el seu mandat fins que, segons que disposa l'article anterior, es procedesca a la renovació mitjançant el procés electiu corresponent, amb la convocatòria prèvia de la Conselleria de Cultura, Educació i Ciència.  
DISPOSICIO DEROGATORIA  
Queden derogades totes les normes d'igual o inferior categoria que s'oposen o contradiguen el que estableix aquest Decret.  
DISPOSICIONS FINALS  
Primera  
La Conselleria de Cultura, Educació i Ciència dictarà dins l'àmbit de les seues competències les disposicions que calguen per al compliment del que disposa aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 4 de juliol de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI